På Killingens østside, ved sundet mot Bygdøy, lå Herberns Baatbyggeri A/S, hvor Sigurd Fr. Herbern konstruerte bl.a. éntype seilbåten Killing i 1952. Nå ligger Sjøsenteret marina her med båthavn for ca. 400 båter og vinteropplag. Sydvest på øya ligger Sydenden Slipp med vinteropplag for båter. Fra 2006 har det pågått en konflikt mellom eier av båthavnen på Killingen og staten i forbindelse med opprustning av Bygdøy Sjøbad på landsiden, om blant annet flytting og bruk av flytebroen.